Andreea Marin a găsit rețeta ideală. Cum îl ține pe Adrian Brâncoveanu lângă ea
- Emma Cristescu
- 17 mai 2024, 11:11
Andreea Marin și Adrian Brâncoveanu formează un cuplu de mai bine de 7 ani și sunt extrem de fericiți. Recent, Zâna Surprizelor a explicat cum a reușit să își țină partenerul aproape, dar și cum s-a adaptat acesta la stilul ei de viață.
Andreea Marin, secretul relației perfecte
„Nu-ți închipui că el e mai calm. E un om energic, pus pe treabă, ne potrivim foarte bine și în punctul acesta și cred că de aceea suntem și după 7 ani și ceva împreună și construim în continuare. El lucrează în străinătate și, la începutul relației noastre, au fost de asemenea 3 ani în care el era consul pe un alt continent”, a spus ea.
Andreea Marin, despre Adrian Brâncoveanu
Andreea Marin a spus că nu este vorba doar despre atracție într-o relație. Ea a declarat că Adrian Brâncoveanu îi este mereu alături și că asta contează enorm. Aceasta a recunoscut că la început n-a fost ușor, dar că au reușit să treacă peste toate provocările.
„Statornicia, pentru că e atât de important să simți că ai lângă tine un om pe care vrei să-l susții și care te susține și care îți este aproape chiar și când e departe, cum e cazul acum. El lucrează în străinătate și la începutul relației noastre au fost de asemenea 3 ani în care el era consul pe un alt continent și iată că, prin grijă, prin vorbele bune, prin sprijin concret lucrurile au mers frumos mai departe.E foarte important să fii om de fapt, să-i fii și prieten celuilalt, nu e vorba doar de atracție într-o relație”, a spus ea pentru Cancan.
Suferința i-a unit
În urmă cu ceva vreme, Zâna Surprizelor a declarat că pe ea și pe Adrian Brâncoveanu i-a unit suferința. „Pe noi ne-a unit suferința”, a spus ea. Tatăl fostei partenere a lui Ștefan Bănică a murit în 2016 și a afectat-o enorm. Între cei doi nu a fost dragoste la prima vedere și sentimentele au venit în timp, a mărturisit Andreea Marin.